CELEX: 62018TN0646
Language: da
Date: 2018-10-26 00:00:00
Title: Sag T-646/18: Sag anlagt den 26. oktober 2018 — Bonnafous mod Kommissionen

21.1.2019   
            
            
               DA
            
            
               Den Europæiske Unions Tidende
            
            
               C 25/42
            
         
      Sag anlagt den 26. oktober 2018 — Bonnafous mod Kommissionen
      (Sag T-646/18)
      (2019/C 25/55)
      Processprog: fransk
      
         Parter
      
      
         Sagsøger: Laurence Bonnafous (Bruxelles, Belgien) (ved advokaterne A. Blot og S. Rodrigues)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Den anfægtede afgørelse annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet med påstand om annullation af Kommissionens afgørelse af 9. oktober 2018 om afslag på aktindsigt i et dokument (revisionsrapport af 2018 fra personaleafdelingen i Forvaltningsorganet for Undervisning, Audiovisuelle Medier og Kultur med det interne registreringsnummer ARES(2018)361356 af 21. januar 2018) har sagsøgeren anført tre anbringender.
      
                  1.
               
               
                  Første anbringende om tilsidesættelse af forordning nr. 1049/2001, af artikel 15, stk. 3, TEUF, og af chartrets artikel 42 med den begrundelse, at Kommissionen har tilsidesat de forpligtelser, som påhvilede den i medfør af retten for offentligheden til at få aktindsigt i institutionernes dokumenter og i medfør af pligten til gennemsigtighed.
               
            
                  2.
               
               
                  Andet anbringende om tilsidesættelse af artikel 296 TEUF og af chartrets artikel 41, dvs. af begrundelsespligten, for så vidt som den analyse, der foretages i den anfægtede afgørelse, gør brug af generelle påstande og abstrakte begrundelser.
               
            
                  3.
               
               
                  Tredje anbringende om tilsidesættelse af proportionalitetsprincippet med den begrundelse, at Kommissionen afviste den begærede aktindsigt ved med urette at påberåbe en generel formodning for afslag på aktindsigt.